section_heading: Razdoblja nemira
paragraph_text: U međuvremenu, obitelj Soprano nastavila je s prijelaznim razdobljem, s tim da je Richie Aprile, stariji brat Jackieja Aprilea, nakon svog izlaska iz zatvora 2000. preuzeo do tada raspuštenu (zbog smrti Jackieja Sr.-a) ekipu Aprile. Richie je postao prijetnja Tonyjevoj moći: osakatio je suradnika Beansieja Gaetu i izrazio neposlušnost prema Tonyju oko prodaje kokaina na smetlarskim rutama. Richie je pristupio i Junioru s planom Tonyjeva rušenja, ali je Junior odlučio kako će mu bolje biti s nećakom. Tony je doznao za Richiejevu urotu i pokrenuo plan za njegovu likvidaciju, ali se to pokazalo nepotrebnim kad je Richieja u žaru svađe ubila njegova zaručnica i Tonyjeva sestra Janice Soprano.